description: Безпилотният самолет е излетял от авиобазата Сигонела в Сицилия и през цялото време е бил на височина около 15 км. При обратния полет, самолетът е минал над Молдова, Румъния, България и Гърция.

title: "Интерфакс": Американски безпилотен самолет е извършил разузнавателен полет над Крим

maintext:
"Интерфакс".
Американски безпилотен самолет е извършил разузнавателен полет в близост до Крим, съобщава агенция "Интерфакс", като се позовава на данните за проследяване на полети на военни самолети. Апаратът е прелетял също така над територията на Украйна, като по всяка вероятност е проучвал наземната обстановката в Донбас.Безпилотният самолет е излетял от авиобазата Сигонела в Сицилия и през цялото време е бил на височина около 15 км. При обратния полет, самолетът е минал над Молдова, Румъния, България и Гърция, информира БНР.Според открити източници, този вид безпилотни самолети могат да патрулират във въздуха в продължение на 30 часа на височина от 15 до 18 хиляди метра.През последните няколко седмици рязко се увеличи интензивността на полетите на американски шпионски самолети в близост до руски обекти, по-специално край бреговете на Крим, и на руските бази в Сирия, припомня


title: Работодатели канят синдикатите да обсъдят по-ниска минимална заплата

maintext:
В бюджетните закони за 2017 г. се предвижда МРЗ от 460 лв. при 420 лв. през тази.
Фотограф: Надежда Чипева
Асоциацията на индустриалния капитал, Българската стопанска камара и търговско-промишлената палата канят национално представителните синдикати КНСБ и "Подкрепа" за консултации по механизма за определяне на минималната работна заплата (МРЗ), както и за размера й през 2017 г., съобщи пресслужбата на БСК.
В бюджетните закони за 2017 г. се предвижда МРЗ от 460 лв. при 420 лв. през тази. Този размер не е консултиран със социалните партньори, а увеличението с 9.5% не почива на обективни икономически съображения, смятат трите работодателски организации. Според тях не са отчетени и фактори като
инфлация, производителност на труда, заетост, динамика на БВП и други.
Четвъртата национално представителна работодателска организация - Конфедерацията на работодателите и индустриалците, е извън инициативата на останалите бизнес сдружения. Не е включен и наскоро обявеният за представителен Съюз за стопанска инициатива.

fasttext_language: bg


title: БФС глоби защитник на "Монтана" за среден пръст и два картона за 30 секунди

maintext:
Проблемите в тима нямат край
[LAP.bg]
Дисциплинарната комисия към БФС наложи сериозна глоба на защитника на "Монтана" Раиф Мударов, който ще трябва да плати 3300 лева.Причината за санкцията е, че бранителят си изкара два жълти картона само за 30 секунди в двубоя срещу "Дунав" (1:1) и бе изгонен от главния съдия Тихомир Алексов. За капак при напускането си на терена Мурадов показа среден пръст.Неприличната му проява пък предизвика гнева на новия треньор на тима от "Огоста" Атанас Джамбазки, който му се нахвърли на тъч линията и го обвини за пропусната възможност отборът да вземе трите точки срещу русенци.Междувременно стана ясно, че "Монтана" ще приеме "Лудогорец" на собствения му стадион в Разград за Купата на България.В момента отборът домакинства в Ловеч, но по време на осминафиналите на турнира там ще играе новосъздаденият "Литекс".


title: Реформаторите искат проверка дали кампанията на Радев не се финансира от Русия

maintext:
Корнелия Нинова и кандидат президентската двойка Румен Радев и Илияна Йотова
Фотограф: Анелия Николова
Бяхме поканени като организация наблюдател на изборите - "Институт за развитие на публичната среда", но се оказа, че в залата е само БСП, бях уведомена, че в обсъждането ще се включат всички партии. Не съм подписвала никакво споразумение, нито знам какво пише в него", каза Цонева.
За проверка дали президентската кампания на Румен Радев не се финансира от чужди държави, като например Русия призова Димитър Делчев от Реформаторския блок. От Блока поискаха Сметната палата да направи незабавна проверка на кампанията на БСП, заради несъответствие в набраните и похарчените средства от инициативния комитет.Комитетът е дал 517 хил. лв. на 17 медии, за които то не са знае от къде са събрани, а за предизборна обиколка са похарчени поне 50 хил. лв., съобщи Делчев, като се позова на публична информация и информация от регистъра на Сметната палата. В същото време комитетът на Радев е декларирал приходи от едва 260 хил. лв.. Очевидно кампанията на БСП се финансира от черни каси, заключи Делчев. Той напомни, че БСП не може да финансира кампанията на Радев, тъй като той е издигнат от инициативен комитет, но това "може би" се случва. Според информацията, която имат в блока, в 26 от областите активисти на БСП са финансирали местните прояви на кандидатпрезидентската двойка. Общински съветници, кандидати за съветници и депутати на БСП са декларирали "счетоводни услуги" в полза на генерал Радев. Според Изборния кодекс обаче е записано, че такава услуга, като дарение за кампания, могат да предоставят само граждани, които упражняват тази професия.Депутатът Вили Лилков добави, че кампанията на Радев се финансира частично и от НОИ тъй като при пенсионирането си той е получил близо 70 хил. лв. за неползвани отпуски като военен."Всичките лъжи и манипулации и говорене от реформаторите, нямат нищо общо с действителността", отговори лидерът на БСП Корнелия Нинова. Тя призова, ако Реформаторите имат такива данни да отиват в прокуратурата и да подават сигналиРеформаторският блок няма да подпише споразумението за честни избори, което беше предложено от БСП, заради нередностите във финансирането.От АБВ също няма да подпишат споразумението на Нинова, тъй като настояват за допълнителна точка, която да гарантира дебат между техният кандидат Ивайло Калфин и Румен Радев. Споразумението за честни и прозрачни избори е подчинено на голямата идея, затова не приехме в него да бъде вкарвано предложението за дебатите, отговори на АБВ Нинова.До тук единственият кандидат-президент подписал споразумението на БСП е Жорж Ганчев, останалите в него са неправителствени организации близки до БСП, сдружения на военни от резерва и Васил Василев от Съюза на работодателите в България. Според списъка, разпространен от БСП то е е подписано и от Антоанета Цонева от "Протестна мрежа", което тя категорично отрече пред "Дневник". "Нинова заяви, че организациите се обединяват, базирайки се на практика на ГЕРБ да фалшифицират избори, както и на последните промени в ИК, и заради факти, които говорят за намерения за скриване на истината. Тя даде пример с решението камерите в училищата да бъдат изключени, сливането на две комисии за президентски и местни избори в район "Младост" и лишаването на служителите по границата и в контингентите от право на глас. Нинова обяви, че представители в СИК от БСП и застъпници ще правят паралелно преброяване във всяка област.


description: Полша вече има едни от най-рестриктивните закони в Европа, като разрешава прекратяване на бременност само при сериозна заплаха за живота на плода или майката.

title: Десетки хиляди полякини протестират срещу пълната криминализация на абортите

maintext: Десетки хиляди полякини стачкуват днес в различни градове заради плановете на правителството да криминализира абортите, съобщава ТАСС, цитирана от БТА.Протестиращите жени не ходят на работа и не пращат дъщерите си на училище, използвайки предлаганите им от закона възможности - например да вземат почивен ден или отпуск, за да се грижат за детето си или за да дарят кръв. Акцията, станала известна под името "Черен понеделник", има подкрепата и на работодатели и представители на опозицията.През септември в полския парламент бяха обсъдени два законопроекта за абортите . Единият е предложен от обществената организация "Стоп на абортите" и предлага пълна забрана в Полша на този вид операции, както и да бъдат сурово наказвани прибягващите към тях жени, включително с наказателно преследване. След първо четене този проект беше изпратен за доработване.Другият проект, на обществения комитет "Да спасим жените", който дава право бременността да бъде прекъсвана до 12-ата седмица без всякакви ограничения, а след този срок - само по медицински причини, беше отхвърлен от депутатите.Дискусията в парламента и медиите по въпроса бързо се пренесе по улиците на полските градове и вече имаше няколко протеста. Развоят на ситуацията се следи от Европейския парламент, където няколко партии предложиха да внесат за разглеждане въпроса за спазване на правата на жените в Полша Страната вече има едни от най-рестриктивните закони в Европа – абортите са позволени само при заплаха за живота на фетуса, при голяма опасност за здравето на майката или ако бременността е настъпила след инцест или изнасилване, припомня в. "Гардиън" . Новият закон ще криминализира абортите изцяло, дори в тези случаи. Лекарите, участвали в такава процедура, ще са застрашени от затвор.Проектозаконът получи подкрепата на някои представители на католическата църква и на управляващата партия "Право и справедливост". Управляващите обсъждат и друг закон, който ограничава опитите за забременяване чрез инвитро , а междувременно Полската федерация на движенията в защита на живота поиска цялостна забрана на спешната контрацепция и наказания от до две години затвор за хората, които продават или разпространяват подобни медикаменти.Според проучване на Newsweek Polska 74% от поляците искат законите да останат в настоящия си вид, а изследване на института Ipsos показва, че 50% от тях подкрепят стачката.


title: Фотогалерия: В Града на виното

maintext: 1/16 снимки в галерията На 1 юни във Франция отвори Град на виното - най-големият в света музей на благородната напитка.


title: Модни компании пренебрегват експлоатацията на бежанци в турски фабрики, показва доклад

maintext:
"The first time you see a child hunched over a sewing machine in a hot, airless factory will never leave you." https://t.co/ariFqjXW1s
— Panorama 🌐 (@BBCPanorama) October 24, 2016
Детски труд, опасни условия и нищожно заплащане – пред това са изправени сирийските бежанци, работещи в индустрията за облекла в Турция.Това показва доклад на лондонската благотворителна организация Business and Human Rights Resource Centre, цитиран от агенция "Ройтерс". Организацията е проучила как 38 големи марки, които имат фабрики в Турция, защитават работниците си от експлоатация."Мнозинството от тях правят прекалено малко", категоричен е изпълнителният директор Фил Блумър. Докладът показва, че сирийците получават около половината от минималната работна заплата в Турция , че работодателите често ги уволняват след няколко дни работа, без да им платят изобщо, взимането на болнични застрашава работното им място и че подлежат по-тежки наказания за грешки, отколкото турските работници.Близо 3 млн. бежанци, от които над половината са непълнолетни, са избягали от Сирия в Турция. Много от тях работят нелегално във фабриките за облекла – индустрия, която снабдява Европа с обувки и дрехи на стойност 17 млрд. долара годишно.Разследване на "Ройтерс" тази година откри доказателства за сирийски деца , работещи при незаконни условия в турски фабрики.Материал на Би Би Си, излъчен по-рано тази седмица, откри че сирийски деца работят във фабрики на марката Marks & Spencer (M&S) и онлайн магазинa ASOS. Говорител на M&S коментира пред "Ройтерс" преди разследването на Би Би Си да бъде излъчено, че досега фирмата не е откривала доказателства за сирийски работници във фабриките си и че разкритията са много сериозни и неприемливи за компанията. От ASOS са отказали коментар.От Business and Human Rights Resource Centre уточняват, че много марки оправдават липсата си на действия спрямо експлоатацията, като отричат, че в снабдяването им работят бежанци. Едва 9 от 38-те проучени компании са признали, че са открили нерегистрирани сирийски бежанци във фабриките си – това са ASOS, C&A, H&M, KiK, LC Waikiki, Primark, New Look, NEXT и Otto Group.Макар войната в Сирия и съответно бежанския поток да започнаха преди пет години, бежанците в Турция получиха правото да работят едва по-рано тази година. Въпреки това работодателите предпочитат това да се случва незаконно, за да им плащат по-малко.ASOS, C&A, Esprit, GAP, Inditex, LC Waikiki, Mothercare, New Look, Otto Group, Primark, Tesco, Tchibo и White Stuff са уведомили снабдителите си, че трябва да съдействат на работниците да получат разрешения за работа."Това е добър знак, като имаме предвид, че преди много марки поддържаха политика на "нулева толерантност" спрямо нерегистрираните бежанци и това водеше до уволнението им – най-лошия възможен изход", твърди организацията.Шест компании не са отговорили на въпросите - Gerry Weber, Lidl, Mexx, New Yorker, River Island и Sainsbury's, добавят изследователите.


description: "В ЦИК към вчерашния ден има три подадени сигнала, които веднага са подадени към Комисията за защита на личните данни", съобщи

title: Няма механизъм за проверка истински ли са подписите в списъците за изборите, каза член на ЦИК

maintext:
Камелия Нейкова.
Фотограф: Юлия Лазарова
истински ли са подписите в списъците на кандидатите за президент или в информационните кампании за референдума и
Не съществува законов механизъм за проверкаЦентралната избирателна комисия (ЦИК) няма такива правомощия. Това каза членът на ЦИК Камелия Нейкова пред БиТиВи. И на тези избори граждани откриха, че без да са се подписвали, имената и личните им данни фигурират в подписките на партиите и инициативните комитети, подали документи в ЦИК.Нейкова заяви, че не съществува законов механизъм, по който да се установява дали подадените лични данни са достоверни, а потърпевшите могат да подават сигнали в Комисията за защита на личните данни. Посочи, че ЦИК проверява единствено набора от документи на кандидатите. "Проверките на тези списъци за проверка се извършват от ГРАО. (...) В обема на проверката законодателят не е предвидил да се проверява истинността на положените подписи", каза тя."В ЦИК към вчерашния ден има три подадени сигнала, които веднага са изпратени в Комисията за защита на личните данни. Доколкото имам информация от колегите от тази комисия, те образуват производство за търсене на административнонаказателна отговорност. Ако има данни за извършено престъпление, се сезира и прокуратурата", съобщи тя. Журналистът от БиТиВи Канна Рачева, чиито лични данни също са се оказали в списъци, без тя да подозира за това, репликира, че това е престъпление.Говорителят на ЦИК обясни, че при евентуална проверка избирателната комисия може да предостави само заверено копие от страницата, на която фигурира подписът на даден човек. Оказва се обаче, че оригиналната страница може да се изиска единствено, когато е започнало официално разследване и се стигне до графологична експертиза. Нейкова добави, че за да се гарантира истинността на документите, подавани в ЦИК, упълномощен от конкретната партия или инициативен комитет представител се подписва на всяка страница лично и с трите си имена."Не е редно да се крадат подписи, но няма законов механизъм да се установява достоверни ли са вписаните данни", каза още Нейкова у посочи, че не е възможно да се подаде нов списък с подписи, но всеки участник може да поиска заличаване.


title: ЕК препоръча продължаването с още три месеца на проверките по границите в Шенген

maintext: Европейската комисия (ЕК) препоръча днес продължаването с още три месеца на проверките по границите, въведени от пет държави от Шенген - Австрия, Германия, Дания, Швеция и Норвегия.За да влезе в сила, тази препоръка следва да бъде утвърдена от Съвета на ЕС. ЕК е на мнение, че все още не съществуват условия за отпадането на проверките в Шенген, се посочва в съобщение на институцията , цитирано от БТА.По-рано тази година комисията заяви, че очаква границите в Шенген да бъдат премахнати до края на декември. Зам.-председателят на ЕК Франс Тимерманс и еврокомисарят по вътрешните работи Димитрис Аврамопулос днес уточниха, че все още няма условия за прекратяването на проверките, макар в последните месеци да е бил постигнат напредък."Въпреки значителния спад на броя на пристигащите незаконни мигранти и лица, търсещи убежище, вследствие по-специално на продължаващото прилагане на Изявлението ЕС—Турция, в Гърция и в държавите членки, най-силно засегнати от вторични движения от Гърция, продължава да има голям брой незаконни мигранти. По тази причина на този етап премахването на временния граничен контрол може да доведе до засилване на вторичните движения. Освен това големият брой молби за убежище, подадени през последната година, и молбите, които все още се подават, оказват значителен натиск върху националните администрации и служби в петте държави от Шенген, към които е отправена препоръката", пише в официалното изявление на Комисията.Амрамопулос отбелязва като значителна стъпка създаването на новата европейска гранична служба, която започна работа от България


description: Длъжността му е пет пъти дневно ще чете молитвата езан, чийто звук ще се разнася от четирите минарета.

title: Турция официално назначи имам в музея "Света София"

maintext: За пръв път от дълги години в музея "Света София" е назначен имам, съобщи сайтът "Хаберлер", цитиран от БТА. Доскоро религиозните служби там се извършваха от външни духовници.Йондер Сой ще служи в частта от "Света София", наречена Павилионът на султана, а длъжността му е пет пъти дневно да чете молитвата езан, чийто звук ще се разнася от четирите минарета. В същото време в тази част на храма пет пъти на ден се изпълнява ритуалният мюсюлмански обряд намаз, в който участват само мъже.Построена през шести век в Истанбул като християнска базилика, "Света София" бива превърната в джамия след падането на Константинопол през 1453 г. През 1935 г. по заповед на Мустафа Кемал Ататюрк сградата от храм става музей. От 1985 г. насам тя е част от Световното наследство на ЮНЕСКО.Макар религиозните служби в "Света София" да бяха строго забранени от времето на Ататюрк насам, през 2006 г. властите позволиха на християните и мюсюлманите, работещи там, да се молят в една от стаите на музейния комплекс. От 2013 г. мюезин призовава на молитва два пъти дневно от минаретата на музея, в същата година вицепремиерът Бюлент Арънч изрази надежда той да бъде превърнат отново в джамия.След като миналата година папа Франциск призна арменския геноцид, мюфтията на Анкара Мефаил Хъзлъ отвърна, че "забележките на папата само ще ускорят отварянето на "Света София" за ислямски богослужения".По-рано тази година мюезин за пръв път призова за молитва от вътрешността на сградата, а Атина и Анкара размениха остри реплики , след като турските власти позволиха през всеки ден от свещения месец Рамазан в нея да се извършват ислямски ритуали.Външното министерство в Атина заяви, че това "граничи с фанатизма" . "Неразбираемо е да се провеждат мюсюлмански ритуали в храм от световно значение. Това демонстрира липса на уважение", писа в. "Катимерини", цитирайки изявлението.Мюфтията на историческия квартал на Истанбул "Фатих" Ирфан Юстюндаа посочи в интервю за Анадолската информационна агенция, че фактически за пръв път от дълго време насам по време на неотдавнашия Курбан Байрам (през септември) правоверните започнали да правят по пет пъти намаз дневно в Павилиона на султана. По думите му, след назначаването на имама числото на миряните значително се увеличило.Мюфтията уточни, че Павилионът на султана всъщност не е част от същинската "Света София"."Това е само една част,която е била построена по времето на султан Мурад Първи. Султаните идвали тук, почивали си, взимали абдест (ритуално измиване за молитва) и преминавали към джамията. Ние сега правим ритуалите си в Павилиона на султана, построен от османлиите. Сега ние, техните наследници, изпълняваме тук нашите ритуали", заяви мюфтията.


title: Поредният комплексар със скъп курник

maintext:
Интересно защо средностатистическия шкембелия облечен в анцунг иска да осере всичко красиво до което има достъп. Някаква странна народопсихология предполагам. Снимката е направена на зелената пътека към Черни връх. Паркирал си е спокойно.
Фотограф: iПоп


description: Кандидатите на БСП за президент и вицепрезидент откриха официално предизборната си кампания, чийто слоган е "За доброто на България", от Античния театър в Пловдив.

title: Ген. Радев на старта на кампанията: Няма да бъда бащата на нацията, а гласът и волята ѝ

maintext:
Фотограф: Георги Кожухаров
"Нямам амбицията да бъда бащата на нацията, но ще бъда гласа и волята на българския народ. Изборите за мен не са състезание - не играя за медали. Влизам в битка за бъдещето на България, защото българин не е участ, а чест. Давам ви думата си на мъж и на офицер, че няма да ви предам, защото съм един от вас". Това предизборно обещание даде кандидатът на БСП за президент ген. Румен Радев пред хиляди членове и симпатизанти на левицата в цялата страна. Кампанията, чийто слоган е "За доброто на България", бе открита от Античния театър в Пловдив, но на видео стени гледаха социалисти в София, Стара Загора, Велико Търново и Гоце Делчев. В другите градове също имало събрани партийни членове, които гледали събитието по телевизията (пряко излъчваше "Канал 3").Обещанието дойде няколко дни, след като премиерът Бойко Борисов обяви кандидатурата на Цецка Цачева за президент с необходимостта "нацията да има майка" За сигурност във всичките ѝ измерения - от защитени територии до защитени хора, обещаха да работят ген. Румен Радев и Илияна Йотова, ако спечелят изборите през ноември. Заявката бе посрещната с викове "По-бе-да" в зала 10 на НДК в столицата, където председателят на Градския съвет на партията Калоян Паргов бе събрал активисти на коктейл.Кандидатпрезидентската двойка се обяви за лоялно членство в НАТО, но не с клакьорство, и реално членство в Европейския съюз (ЕС), което е ефективно за страната. Ген. Радев заяви, че е готов да поеме отговорността, от която България има нужда в тези смутни времена. И обеща да бъде "инициативен, отговорен и решителен" президент в държава със силни армия и полиция, с външна политика, която проявява характер, и с институции, които си взаимодействат.Йотова пък взе думата с викове "БеСеПе" и даде обещание да работи за сигурността не само по границите но и за сигурност, която значи "здрави и образовани хора".Лидерът на БСП Корнелия Нинова обяви в Пловдив, че е време за избор: "Или да тръгнем с народа си, или да остане мафията, приседнала на държавната трапеза на управление". Тя даде заявка, че партията ѝ застава на страната на хората срещу "мафията и монополите" и изброи някои социални инициативи на левите от последните месеци. Накрая призова: "Червени, сини или отвратени, не давайте България!". Събитието бе водено от Орлин Горанов.От София се включи Калоян Паргов, който се обърна към Радев и Йотова: "София ви чака на "Дондуков" 2". От Велико Търново говори журналистът Елена Йончева, която обърна внимание на международните конфликти. А от Стара Загора - зам.-шефът на БСП Стефан Данаилов, който заяви, че познавал двама генерали, но вярвал само на един. Накрая той закри: "Новият ден дойде!". А социалистите в София пиха по чаша вино и събраха хартиените знамена.


title: От 26 октомври започва кандидатстването за 237 млн. евро за земеделска техника

maintext:
Фотограф: Георги Кожухаров
Втория прием на заявления за финансиране по подмярка 4.1 "Инвестиции в земеделски стопанства" от Програмата за развитие на селските райони (2014-2020 г.) започва на 26 октомври и ще продължи до 7 декември 2016 г., съобщи Министерството на земеделието.
Ще се финансира в покупки на земеделска техника, която се използва за обработка на почвата и прибиране на реколтата като: трактори, самоходна техника – колесни трактори, верижни трактори, специализирани самоходни машини /силажокомбайни, зърнокомбайни и др. / и друг вид самоходни машини и сменяема прикачна техника.
Във втория прием ще бъдат допустими и разходи по проекти за колективни инвестиции, представени от признати групи или организации на производители, се посочва в съобщението.
Бюджетът, който ще бъде разпределен в рамките на приема, е в размер на левовата равностойност на 237 млн. евро.


description: Улица Баба Илийца в кв Лагера е пусната в експлоатация в това състояние след ремонт на Топлофикация.По улицата излиза целият квартал Лагера но и поема потока от Овча Купел и Красна поляна заради затворената улица ЖитницаИзпратено през мобилното приложение Дневник L!VE

title: След ремонта на Топлофикация

maintext:
1/3 снимки в галерията Улица Баба Илийца в кв Лагера е пусната в експлоатация в това състояние след ремонт на Топлофикация.По улицата излиза целият квартал Лагера но и поема потока от Овча Купел и Красна поляна заради затворената улица Житница
Фотограф: speedster


description: "Малко е да се каже, че това шествие е грозно, дебелашко в своята шутовщина и цинично в същността си", заяви Ангелов, помощник на софийския митрополит Неофит, който е патриарх на България.

title: "Траурното шествие" на феновете на "Левски" беше определено като "цинично и пошло"

maintext:
"Поп" Николай Нинов-Тубата водеше шествието на феновете на "Левски"
[LAP.bg]
"Траурното" шествие на привържениците на "Левски" преди дербито с ЦСКА предизвика недоволството на протосингела на Софийската митрополия. Отец Ангел Ангелов заяви пред "Дневник", че постъпката е цинична и пошла.Феновете на "Левски" организираха "траурното" шествие с идеята да покажат, че ЦСКА е умрял. То беше водено от запалянко, преоблечен като свещеник. По-късно той беше разпознат като диджей Николай Нинов-Тубата."Това е нереален, недействителен свещеник, но с напълно действителен епитрахил. Малко е да се каже, че това шествие е грозно, дебелашко в своята шутовщина и цинично в същността си", заяви Ангелов, помощник на софийския митрополит Неофит, който е патриарх на България.Според него шествието "е пошло". "Да се гавриш със светостта, с тайнството на собствената си вяра, показва или дълбоката ти неграмотност или наситено маргинално поведение. И двете неща са страшни за нашето общество."Ангелов допълни: "Моля се Бог да опрости греховната глупост на този млад човек, дръзнал да се преобразява заради низши страсти. Бог да опрости и този, който му е дал истинския епитрахил. Защото епитрахилът е осветена одежда, която принадлежи само на епископа и презвитера, знак на свещенство и да се подиграваш по този начин - още веднъж ще кажа, е цинично."


title: Кабинетът планира до 2019 г. да се разкрият 66 центъра за подкрепа на деца и родители

maintext:
Фотограф: Анелия Николова
Близо 150 нови социални услуги за над 7 хил. потребители ще бъдат разкрити до 2019 г. Това предвижда актуализираният план за продължаване на деинституционализацията на грижата за деца, който беше одобрен от правителството днес. Документът очертава рамката и планираните мерки за следващия етап от реформата до 2025 г. и източниците за тяхното финансиране.Предвижда се разкриването на 66 центъра за подкрепа в общността и в семейна среда. Повече от 6200 деца, родители и хора, които се грижат за деца, ще могат да получат социални, здравни, консултативни и други услуги в тях, посочва правителствената информационна служба. Ще бъдат изградени и нови преходни и наблюдавани жилища, както и центрове за специализирана здравно-социална грижа за деца и други.В плана са предвидени действия за осигуряване на грижа в семейна среда за деца в риск, които не се отглеждат от биологичните си родители. Документът включва и мерки за осигуряване на социални и здравни услуги за децата с увреждания. Планира се създаването на мрежа от социални услуги за подкрепа на подрастващите, които ще напуснат стария тип институции, които се предвижда да бъдат поетапно закрити. За момчетата и момичетата, които в момента са настанени там, ще бъдат осигурени качествени алтернативни грижи и социални услуги, които ще осигурят отглеждането и развитието им в среда, която е близка до семейната, се посочва в съобщението.Финансирането на мерките по плана за деинституционализация ще е по линия на оперативните програми "Развитие на човешките ресурси", "Региони в растеж" и "Наука, образование и интелигентен растеж" и от националния бюджет.С друго решение днес Министерският съвет постанови закриването на Дома за медико-социални грижи за деца в гр. Златица. В постановлението се посочва, че има трайна тенденция на намаляване на децата в дома, като през февруари тази година от него са изведени четири деца, като три от тях са настанени в центрове за настаняване от семеен тип, а едно е осиновено.


title: Залез над Монте Карло

maintext:
Монте Карло един от кварталите на Монако, основан през 1866 г. Световно известен със своето казино и пистата "Монте Карло" с прочутите си участъци "Фибата" и "Тунела".
Фотограф: xali


description: В имот в сливенско село, обитаван от двама от задържаните, е разкрита и нарколаборатория, съобщи БНР.

title: МВР задържа петима мъже, превозвали 20 мигранти

maintext:
Фотограф: Красимир Юскеселиев
МВР в Сливен и Бургас проведоха съвместна полицейска акция, след която са задържани петима мъже за трафик на хора. В село до Сливен е разкрита и нарколаборатория, от която са иззети 15 грама метамфетамин, прекурсори и материали за наркопроизводство, съобщи БНР.Първоначално в района на Карнобат полицаите от Сливен са задържали три леки коли, а в отбивка по пътя е открит и очакващият ги пловдивски товарен автомобил, оборудван с тайник в ремаркето, маскиран с дървени трупи.Там са открити 20 чужденци - жени, мъже и четири деца, по техните думи граждани на Ирак и Сирия.Задържани са петима български граждани, които са ползвали автомобилите за трафика - това са 43-годишен мъж от Ямбол, 33-годишен от с. Звезделина, община Кърджали, 22-годишен от с. Звездец, Малко Търновско, както и още двама от Сливен - баща и син, на 41 и на 19 години. Иззети са мобилни телефони и пари в различни валути.Според статистиката на МВР за последните два месеца задържаните за трафик са над 100 души.


title: Според МОН изнесеното обучение на Медицинския университет е било незаконно

maintext:
Архив: Ваньо Митев (в ляво)
Фотограф: Анелия Николова
Клисарова, а
Организацията на изнесено обучение от Медицинския университет-София в чужбина е било незаконосъобразно и това е записано в становище на Министерството на образованието и науката още през 2013 г., заяви днес пред журналисти главният секретар на ведомството Красимир Вълчев.Съобщението на просветното министерство до медиите е в отговор на проведена по-рано днес пресконференция на ръководството на университета, в която бившият ректор и настоящ първи зам.-ректор Ваньо Митев обяви, че не е имало възражения срещу откриването на Центърът за изнесено обучение в Киасо, Швейцария през 2013 г. Той обясни, че за разкриването му е получено разрешение от тогавашния министър Анелияпо-късно министър Тодор Танев и одитите за този Център нямали забележки.След подробен одит, който показа нарушения във висшето медицинско учебно заведение и даде Митев за разследване от прокуратурата и ДАНС, министерството наложи незабавно да се прекрати дейността на центъра. Митев днес и обяви, че заради затварянето на учебния център назрява "международен скандал" заради според него неправомерното прекратяване на договора на МУ – София с италианската компания "Студиум", която е инвестирала в Центъра."Затварянето на Центъра означава, че студентите от втори курс в Киасо трябва спешно да се преместят в София без предупреждение и не е ясно дали ще получат дипломи", коментира представител на компанията. "Обръщаме се към министър Кунева: Не рискувайте имиджа и брандинга на България като дестинация с качествено образование, не ограничавайте възможностите на българските преподаватели да провеждат обучение в Европа, да трупат европейски опит и да прославят българското образование и специалисти", призова почетният президент на компанията Антонио Джованони.Главният секретар на Министерството на образованието обаче е категоричен, че законът в този случай е заобиколен. "Терминът "обслужващи звена", какъвто е въпросният център, се тълкува в Закона за висшето образование като учебни бази, работилници или библиотеки, в които не се извършва обучение, а обучение се извършва в основни звена. Има ясни законови разпоредби, които не са били спазени през 2013 г", заяви той.Според информацията на МОН през 2013 г. Медицинският университет не е имал право да обучава студенти в тези центрове и такова становище е издадено и предоставено на университета още тогава. То е отразено и в новия одит.С промените от тази година в Закона за висше образование беше регламентирано изнесеното обучение да се позволява само с решение на Министерския съвет, а такова за МУ-София и за което и да е висше училище в страната, липсва, допълни Вълчев.


title: Гутериш обеща да се заеме с големите предизвикателства пред света

maintext:
Фотограф: Denis Balibouse
Бившият португалски премиер Антониу Гутериш благодари на Съвета за сигурност на ООН за номинирането си за генерален секретар на организацията и обеща да се заеме с огромните предизвикателства пред света, обхванат от различни конфликти, предадоха световните агенции.
"Имам само две думи, за да опиша какво чувствам в момента: благодарност и смирение", каза Гутериш в кратко изявление в португалската столица Лисабон, което повтори на различни езици, предаде Ройтерс.
Той похвали работата на досегашния генерален секретар на ООН, Бан Ки-мун от Южна Корея, чийто втори мандат изтича в края на тази година.
"Чувствам смирение, когато мисля за огромните предизвикателства, които ни очакват, ужасяващата сложност на съвременния свят. Но смирение е необходимо и за да се служи на най-уязвимите, жертви на конфликти, на тероризъм, на нарушения на човешките права, бедност и несправедливостите по този свят", заяви 67-годишният Гутериш.
"Бях развълнуван, когато видях, че Съветът за сигурност е способен да вземе решение с единство и консенсус, и да направи това много бързо", подчерта Гутериш, цитиран от ДПА. Той благодари на Съвета за сигурност и на страните членки, че го номинираха с открита и прозрачен процедура.
Гутериш добави, че се надява консенсусът да се окаже символичен и да доведе до "бързи решения, каквито изисква обхванатия от конфликти свят, в който живеем".
Той не отговори на въпросите на медиите.
"Убеден съм, че със своя опит и личен подход (Гутериш) ще се справи с отговорността и ще придаде на (ООН) облик и глас", заяви германският външен министър Франк-Валтер Щайнмайер, цитиран от ТАСС. Той добави, че номинираният от Съвета за сигурност за нов генерален секретар на ООН може да разчита на подкрепата на Германия.


description: Сърбинът се наложи с 3:6, 7:6 (4), 6:3 срещу Миша Зверев. Следващият му съперник ще е Роберто Баутиста-Агут. Испанецът спечели с 6:3, 6:4 срещу Жо-Вилфред Цонга.

title: Джокович преодоля трудно Зверев и е на полуфинал в Шанхай

maintext:
Водачът в световната ранглиста постигна труден обрат срещу германеца
WORLD CLASS: The kind of tennis that earned Mischa Zverev the 1st set against Djokovic. #ATP https://t.co/BmumqVcmrF pic.twitter.com/rQMp7ZBOrg — TennisTV (@TennisTV) October 14, 2016
Водачът в световната ранглиста Новак Джокович постигна трудна победа и се класира за полуфиналите в турнира от сериите "Мастърс" в Шанхай. Сърбинът се наложи с 3:6, 7:6 (4), 6:3 срещу Миша Зверев.Германецът, който е 110-и в света, се представи много силно и беше близо до успеха. Той спечели първия сет, а във втория поведе с 2:0. След това Джокович се вдигна и заслужи успеха.Следващият му съперник ще е Роберто Баутиста-Агут. Испанецът спечели с 6:3, 6:4 срещу Жо-Вилфред Цонга.Джокович два пъти имаше възможност за ранен пробив в мача, но Зверев се защити. Вместо това квалификантът проби и след успешен сервис гейм поведе с 3:1. Той игра уверено и след още един пробив спечели сета с 6:3.Във втората част той продължи да притиска сърбина и поведе с 2:0. Този път Джокович бързо върна пробива и по-късно направи втори за 4:3. Зверев отговори мигновено и изравни за 4:4.След размяна на бързи геймове се стигна до тайбрек. В него Джокович дръпна с 4:0 точки и това улесни задачата му да изравни.Водачът в световната ранглиста изигра по шампионски третия сет. В него той не остави никакви възможности пред съперника си и след два пробива спечели срещата.


description: "През 2016 г. изпълнението на глобалната цел за намаляване на смъртността от бедствия е чрез повишаване на информираността", заяви зам.-министърът на вътрешните работи Красимир Ципов

title: До май 2017 г. общините трябва да имат план за действие при кризисни ситуации

maintext:
На форума, посветен на Международния ден за намаляване на бедствията участие взеха зам.-министърът на вътрешните работи Красимир Ципов, директорът на дирекция "Пожарна безопасност и защита на населението" Николай Николов и кметът на София Йорданка Фандъкова.
Фотограф: Анелия Николова
"Всички общини трябва да подготвят планове за действия при кризисни ситуации на бедствия и аварии. Срокът за това е май следващата година", съобщи директорът на националната пожарна Николай Николов
След като бъдат изготвени и съгласувани, плановете с мерки за противодействие на бедствията ще отидат в Министерския съвет, където ще преценят кои от предложенията са актуални и ще бъдат финансирани. Кое е най-опасно и най-рисково за една община? Дали реката, преминаваща през населеното място, дали свлачището, което е високо над населеното място? Да оценят този риск, да разпишат след това ангажименти как може този риск да се намали, поясни Николов.
До момента няма подадени сериозни сигнали за терористична заплаха за метрото в София, това обяви столичният кмет Йорданка Фандъкова. "
Заплахата от терористичен акт е важна тема за сигурността. Всички необходими мерки и координация с органите на реда се предприемат. Знаете, метрото е стратегически обект, така че има съответните планове и до този момент ние не сме получавали сериозни сигнали", допълни тя.
Главният секретар на МВР Георги Костов обясни, че мерките, които полицията взима в метростанциите са превантивни. "Метрото в София е сигурно, с достатъчно присъствие на правоприлагащи органи там. В случая има и общинска полиция, и присъствие на Столична дирекция на полицията. При всеки един постъпил сигнал за каквато и да е терористична опасност, веднага се предприемат адекватни действия", обясни Костов.
посветен на Международния ден за намаляване на бедствията, в който участие взеха зам.-министърът на вътрешните работи Красимир Ципов, директорът на дирекция "Пожарна безопасност и защита на населението"
, кметът на София Йорданка Фандъкова
"През 2016 г. изпълнението на глобалната цел за намаляване на смъртността от бедствия е чрез повишаване на информираността", заяви Ципов, цитиран от БГНЕС.
Главен комисар Николай Николов обясни, че рамката от Сендай за намаляване на риска от бедствия се отнася за различни опасности - природни и от човешка намеса. Главните цели на тази рамка са да се намали значително рискът от смъртност при бедствия до 2030 г., както и намаляване на засегнатите хора и икономическите загуби, включително и върху инфраструктурата като здравни и образователни заведения и др.
Тази цел трябва да бъде факт до 2020 г.
Стратегията предвижда също по-силно сътрудничество с развиващите се страни и повишаване на броя на хората, които имат достъп до информационните системи за ранно предупреждение. Приоритети на рамката са разбиране на риска от бедствия, засилване на мерките за предотвратяването им и инвестиране в намаляване на риска от бедствия, обясни Николов.
"За съжаление през последните години сме свидетели на резултатите от климатичните промени и държавите и градовете имат своята роля за борбата с климатичните промени", заяви Йорданка Фандъкова. В Столична община се изпълняват поетите ангажименти с подписване на декларацията в Париж за борба с климатичните промени. Резултатите от намаляването на вредните емисии във въздуха, намаляване на потреблението на енергия и др. идват в средносрочен и дългосрочен план, а всеки ден сме свидетели на нуждата от непосредствена реакция и защита на населението, коментира тя.
, цитиран от БНР.Днес се проведе форум,Николай Николови др.


description: Надявам се ЕС да се обедини около подкрепа за Всеобхватното икономическо търговско споразумение с Канада (CETA). Това посочва президентът на Росен Плевнелиев в публикация в профила на институцията в социалната мрежа Twitter, съобщи прессекретариатът на държавния глава.

title: Плевнелиев: Споразумението с Канада е в интерес на евроатлантическата общност

maintext:
Президентът Росен Плевнелиев
Фотограф: Юлия Лазарова
Надявам се ЕС да се обедини около подкрепа за Всеобхватното икономическо търговско споразумение с Канада (CETA). Това посочва президентът на Росен Плевнелиев в публикация в профила на институцията в "Tуитър", съобщи прессекретариатът на държавния глава."Подкрепата за Споразумението ЕС - Канада (СЕТА) е шанс да покажем, че Европа може да взема далновидни решения, в интерес на единството на евроатлантическата общност", посочва Плевнелиев."В ситуация на непредсказуемост след референдума за Брекзит СЕТА може да бъде пример за установяване на справедливи и честни правила за свободна търговия. Европейските лидери да покажат единство и да надмогнат националните си политически сметки в името на една модерна система на икономическо и търговско сътрудничество", призовава държавният глава."СЕТА е повече от залог за отношенията ЕС - Канада - споразумението е основа на икономическия просперитет на демократичната общност от двете страни на океана в условията на глобална конкуренция", изтъква Плевнелиев.


description: Въпреки проливния дъжд, който продължава вече трети ден, много от пръскачките в градските градини на София поливат активно зелените площи. програматорът на датчиците е откраднат и това е причина за възникналия проблем", обясняват от пресцентъра на общината.

title: Пръскачките в столични градинки поливат докато вали проливно

maintext: Въпреки проливния дъжд, който продължава вече трети ден, много от пръскачките в градските градини на София поливат активно зелените площи. За това сигнализираха читатели на "Дневник", а репортерска проверка установи, че поливните системи работят в градинките пред Националния дворец на културата, зелените площи пред Художествената академия и пред Народна библиотека."Дневник" отправи запитването до Столичната община защо работят пръскачките в дъждовно време и не може ли системите да се регулира така, че да бъдат съобразени с времето. В отговор от пресцентъра на общината обясниха, че са направили проверка по сигнала ни."Поливната система разполага с датчици за дъжд. За съжаление програматорът на датчиците е откраднат и това е причина за възникналия проблем", обясняват от пресцентъра на общината.Предприети са мерки за спирането на поливната система. Ще бъде монтиран и нов програматор на мястото на откраднатия, обещават от Столичната община.


description: Утре след обяд в "Албена" се очаква да пристигне премиерът Борисов, който ще говори пред участниците за взаимодействието между централната и местните власти. По-късно Борисов ще подпише и споразумението за сътрудничество между Министерския съвет и Нацоналното сдружение на общините.

title: Годишната среща на местните власти започна днес в курорта "Албена"

maintext:
Фотограф: Надежда Чипева
Деветата годишната среща на местните власти започна днес в курортния комплекс "Албена" край Варна. Организатор на събитието, което ще продължи до 8 октомври е Националното сдружение на общините в България /НСОРБ/.Тазгодишното издание на форума е посветено на 20-годишнината от учредяването на сдружението и е първа за общинския мандат 2015-2019 г. В неговата програма са включени дискусии по теми, засягащи предлагането на удобни и достъпни административни услуги за гражданите и бизнеса, новите ангажименти на общините, свързани с прилагането на Закона за предучилищното и училищното образование, такса "Битови отпадъци 2017" и възможните решения въпроси с градското развитие и устройството на територията.По време на годишната среща ще се проведе изложението Общинско ЕКСПО"2016 за стоки и услуги за общините, което ежегодно осигурява пряка комуникация между местните администрации, неправителствения сектор и бизнеса.В рамките на форума на местните власти ще бъде подписано Споразумение за сътрудничество между Министерски съвет и НСОРБ и ще бъдат връчени юбилейни и ежегодни награди на НСОРБ, както и наградата на посолството на Франция у нас за конкурса "Екообщина".Гости на Годишната среща на местните власти в следващите дни се очаква да бъдат президентът Росен Плевнелиев, министър-председателят Бойко Борисов, вицепремиерите Томислав Дончев и Меглена Кунева, министърът на регионалното развитие и благоустройството Лиляна Павлова, Ивелина Василева, министър на околната среда и водите и др.Първите дискусии, които се състояха след откриването на форума днес бяха по въпроси, засягащи достъпността и ефективността на общинските административни услуги, нови предизвикателства пред общинските съвети и интелигентната трансформация на общините. Проблем, разгледан в първите дебати на срещата беше и устойчивото развитие на общините.Утре след обяд в "Албена" се очаква да пристигне премиерът Борисов, който ще говори пред участниците за взаимодействието между централната и местните власти. По-късно Борисов ще подпише и споразумението за сътрудничество между Министерския съвет и Националното сдружение на общините.


title: Ренато Санчес е най-добрият млад играч в Европа за 2016 г.

maintext:
През 2016 г. 19-годишният Санчес взе титла с "Бенфика", стана европейски шампион с Португалия и осъществи трансфер в "Байерн"
Всички носители на наградата:
2003 г. Рафаел ван дер Ваарт (Холандия и "Аякс")
2004 г. Уейн Рууни (Англия и "Евертън"/"Манчестър юнайтед")
2005 г. Лионел Меси (Аржентина и "Барселона")
2006 г. Сеск Фабрегас (Испания и "Арсенал")
2007 г. Серхио Агуеро (Аржентина и "Атлетико")
2008 г. Андерсон (Бразилия и "Манчестър юнайтед")
2009 г. Алешандре Пато (Бразилия и "Милан")
2010 г. Марио Балотели (Италия и "Интер"/"Манчестър сити")
2011 г. Марио Гьотце (Германия и "Борусия" (Дортмунд)
2012 г. Иско (Испания и "Малага")
2013 г. Пол Погба (Франция и "Ювентус")
2014 г. Рахим Стърлинг (Англия и "Ливърпул")
2015 г. Антони Марсиал (Франция и "Монако"/"Манчестър юнайтед")
2016 г. Ренато Санчес (Португалия и "Бенфика"/"Байерн")
Полузащитникът на "Байерн" Ренато Санчес е тазгодишният носител на наградата "Златно момче", която се връчва на най-добрия футболист под 21 години в Европа.Португалският национал изпреварва нападателя на "Манчестър юнайтед" Маркъс Рашфорд и съотборника си в "Байерн" Кингсли Коман. Анкетата се организира от италианския вестник "Тутомеркато" и в нея участват представители на най-големите спортни медии в Европа.19-годишният футболист ще получи отличието си тази вечер на церемония в Монте Карло.Санчес прави страхотна година както на клубно, така и на национално ниво. Той изигра отличен сезон с "Бенфика", който завърши с дубъл - титла и Купа на лигата, а през лятото стана европейски шампион с националния отбор на Португалия.Полузащитникът беше избран за най-добър млад играч на Евро 2016, а след края му премина в "Байерн" срещу 35 милиона евро. Сумата може да нарасне до цели 80 милиона евро, ако бъдат изпълнение заложените в договора цели.


title: Преслав Йорданов е в групата на ЦСКА, "Левски" ще е с Деса, но без Мицански

maintext:
ЦСКА получи подкрепа от привърженици по време на тренировката си преди мача
[LAP.bg]
Групата на ЦСКА: Георги Китанов (в), Александър Конов (в), Станислав Манолев, Божидар Чорбаджийски, Красимир Станоев, Антон Недялков, Рафаел Перес, Кристиян Малинов, Арсенио Нунеш, Кирил Десподов, Диого Виана, Пламен Гълъбов, Александър Георгиев, Преслав Йорданов, Густаво Кулма, Александър Дюлгеров, Руи Педро, Рубен Пинто, Петрус Бумал, Никола Колев
Групата на "Левски": Боян Йоргачевич (в), Иван Чворович (в), Веселин Минев, Виктор Генев, Сърджан Лукин, Симон Сандберг, Александър Александров, Димитър Пиргов, Сашо Александров, Мики Орачев, Георги Костадинов, Джереми де Ноойер, Мехди Бурабия, Роман Прохазка, Франсис Нар, Хеан Деса, Божидар Краев, Антонио Аниете, Бабатунде Адениджи
ЦСКА ще може да използва Преслав Йорданов в срещата с "Левски". Нападателят се контузи в началото на сезона и е готов да се върне в игра.Той участва в тренировката на водения от Едуард Йорданеску състав.Извън групата на червените остава полузащитникът Борис Галчев. Капитанът на ЦСКА беше изваден от първия отбор след "противоречие с един от собствениците" и от тогава не е играл в Първа лига.ЦСКА имаше занимание на "Българска армия" следобед. С песни и факли привърженици оказаха подкрепата си към отбора."Левски" ще е без привлечените в хода на сезона Илиян Мицански и Галин Иванов. В групата на сините обаче попадна перуанецът Хеан Деса.Полицията обяви, че ще действа строго и ще следи за реда около и по време на мача. От СДВР отрекоха твърденията, че ще са ангажирани само с привържениците на "Левски" и увериха, че ще има еднакъв аршин.По време на мача на пистата ще има минимален брой полицаи и ще се разчита на това стюардите в секторите да се справят с организацията и реда. При необходимост обаче веднага на пистата ще се озоват много повече служители на СДВР, обявиха от дирекцията.


title: Везенков бе стопроцентов при успех на "Барселона" в Евролигата

maintext:
Везенков направи поредното си силно включване от резервната скамейка
Отборът на "Барселона", в който играе и българският национал Александър Везенков, записа втора победа в редовния сезон на Евролигата, след като късно снощи се наложи при домакинството си на "Брозе" (Бамберг) със 78:74.Везенков се включи в мача от резервната скамейка и престоя на терена малко помече от 14 минути, в които записа стопроцентова успеваемост при стрелбата. Той вкара 9 точки (3/3 при стрелбата от игра и 3/3 от линията за наказателни удари), 2 борби и 1 чадър.Най-резултатен за каталунците беше Тайрис Райс с 18 точки, Виктор Клавер добави 13 точки, а Стратос Перпероглу и Анте Томич приключиха с по 11 точки. Фабиен Козьо и Даниел Тайс бяха на-резултатни за гостите от Германия и завършиха с по 19 точки.Ключовите отигравания на Везенков бяха в края на първото полувреме, когато тимът му успя да направи обрат и да поведе с 40:38, а българнитъ вкара пет поредни точки. През второто полувреме играта продължи да върви кош за кош и интригата се запази буквално до последния съдийски сигнал. Шест секунди преди края германците бяха само на две точки зад съперника си, но в оставащото време Везенков първо вкара два наказателни удара, а след това блокира стрелба на съперник, с което подсигури победата на "Барселона".


description: Най-добрата работа за мечтатели и пътешественици си търси титуляр. Компанията "Beautiful Destinations", която притежава най-голямото портфолио лайфстал и туристически снимки в Instagram и Snapchat, подбира в целия свят кого да включи в екипа си пътуващи търсачи на най-добри кадри.

title: Търсят се кандидати за "най-готината работа на света"

maintext: Най-добрата работа за мечтатели и пътешественици си търси титуляр. Компанията "Beautiful Destinations" , която притежава най-голямото портфолио лайфстал и туристически снимки в Instagram и Snapchat, подбира в целия свят кого да включи в екипа си пътуващи търсачи на най-добри кадри.Новият служител ще получи конкурентна заплата и дялово участие в компанията, както и възможност да пътува по екзотични места, за да прави филми и рекламни кампании. В момента агенцията разполага с четирима служители на възраст между 19 и 28 години. Тя се надява да разшири екипа и е избрала да осъществи подбора чрез социалните медии.Кандидатстването е до 31 октомври на www.beautifuldestinations.com . Автобиографията не е важна. Кандидатите ще бъдат оценявани по съдържанието на профила си в "Инстаграм", което ще покаже уменията и способностите им да снимат. Броят на последователите няма да е от значение.Компанията за пръв път търси служител чрез социалните мрежи. Тя има над 12 млн. последователи и е преценила, че така най-лесно обявата ще достигне до максимален брой хора. Само за седмица са получени 10 хил. молби за работа."Beautiful Destinations" разполага с над 1200 сътрудници - опитни фотографи от ранга на работещите за "Нешънъл джиографик" до любители, пътешестващи със смартфон в ръка. Тяхната продукция се използва в проекти, възложени от световни хотелски вериги и туристически компании.


description: Най-голяма вероятност имало движението да застане зад Пламен Орешарски.

title: ДПС решава днес подкрепя ли официално кандидат-президент

maintext:
Мустафа Карадайъ
Фотограф: Георги Кожухаров
Централният съвет на ДПС ще събере днес, за да реши кой кандидат за президент да подкрепи. Според депутати има голяма вероятност това да бъде бившият премиер Пламен Орешарски, който бе издигнат официално от инициативен комитет. В движението била обсъждана и кандидатурата на Ивайло Калфин, който АБВ издигна след развода с БСП.Има и мнения, че на първи тур ДПС няма да даде официална подкрепа на нито един от претендентите, но ще работи така, че "патриотичният" кандидат Красимир Каракачанов да не стигне до балотаж.Преди седмица лидерът на ДПС Мустафа Карадайъ обяви, че движението ще има решаваща роля при избора на следващия президент. От септември той говори за предсрочни парламентарни избори след президентските.


title: Русия ще доставя на Индия зенитно-ракетни системи и фрегати, заедно ще произвеждат хеликоптери

maintext:
Руският президент Владимир Путин и индийският премиер Нарендра Моди.
Фотограф: Sputnik
Русия и Индия подписаха няколко споразумения във военно-техническата сфера след днешната среща на руския президент Владимир Путин и индийския премиер Нарендра Моди в кулоарите на срещата на върха на БРИКС.
Русия ще достави на Индия зенитно-ракетни системи С-400 "Триумф" и фрегати, предадоха ТАСС и "Ройтерс", цитирани от БТА. Двете страни ще създадат смесено дружество за производство на хеликоптери в Индия. Предвижда се да бъдат произведени най-малко 200 хеликоптера за индийските въоръжени сили, казаха индийски военни. Създаването на тази компания е в програмата на Моди за изграждане в Индия на индустриална база за отбраната. Ракетните системи са предназначени за подсилване на индийските сили по границите с Китай и Пакистан.
По-късно руската агенция ТАСС съобщи, че Москва е удовлетворена от развитието на военно-техническото сътрудничество с Делхи, позовавайки се на изказане на Путин. "Сътрудничеството (между Русия и Индия - бел.ред.) във военната и военно-техническата област се развива успешно", каза руският лидер. Той отбеляза, че Русия не само доставя оръжие и бойна техника, но и открива в Индия съвместно производство на най-модерните образци.
Общо 18 документа бяха подписани след срещата между двамата лидери и в тяхно присъствие. Приета е и декларация за подходите към постигане на световен мир и стабилност, уточни ТАСС. Споразуменията обхващат сфери като космоса, въглеводородите, "интелигентните" градове и железопътния транспорт, отбелязва ДПА.
След преговорите Путин съобщи, че съвместен руско-индийски фонд ще финансира съгласуваните между двете страни инвестиционни проекти в инфраструктурата и иновациите. Освен това Русия и Индият подготвят междуправителствено споразумение за пети и шести блок на АЕЦ "Куданкулам".
По думите на Путин, цитиран от ТАСС, през идните 20 години на основата на руски технологии в Индия могат да бъдат построени най-малко 12 атомни реактора. Руският държавен глава подчерта, че страната му е надежден доставчик на въглеводороди за индийския пазар. Роснефт планира десет години да изнася за Индия 100 милиона тона петрол, а Газпром е започнал изпълнението на договор за доставката на 2,5 милиона тона втечнен газ годишно.
Страните са приели програма за разширяване на сътрудничеството в петролно-газовата област. Путин е начело на делегация в индийския щат Гоа за участие в осмата среща на високо равнище на страните от групата БРИКС (Бразилия, Русия, Индия, Китай и Република Южна Африка).


description: Строежът на луксозни апартаменти и офис сгради може да изглежда като странна инвестиция в потънала в тежка рецесия икономика с трицифрена инфлация и хроничен недостиг на елементарни стоки.Освен ако не става въпрос за Венецуела.

title: Пазарът на луксозни имоти - неочакваният печеливш от кризата във Венецуела

maintext:
Общата площ на луксозните офиси в Чакао и Лас Мерседес се очаква да се увеличи с 50% до края на следващата година по данни на CBRE
Комбинацията от увеличаването на цените и валутният контрол, който не позволява на бизнеса да купува долари, превърна пазарът на луксозни недвижими имоти в атрактивен начин компаниите да защитят стойността на приходите си, отчитани във все по-безполезните боливари.
Строителните кранове са се превърнали в нормална гледка в Чакао, финансовия район на столицата Каракас.
Строежът на луксозни апартаменти и офис сгради може да изглежда като странна инвестиция в потънала в тежка рецесия икономика с трицифрена инфлация и хроничен недостиг на елементарни стоки.Освен ако не става въпрос за Венецуела, разказва "Ройтерс".Комбинацията от увеличаването на цените и валутният контрол, който не позволява на бизнеса да купува долари, превърна пазарът на луксозни недвижими имоти в атрактивен начин компаниите да защитят приходите си, отчитани във все по-безполезните боливари.Строителните кранове са се превърнали в нормална гледка в Чакао, финансовия район на столицата Каракас и средище на повечето от посолствата, въпреки оттеглянето на големите вериги супермаркети – символ на икономическия упадък.Лас Мерседес, квартал, създаден през 50-те години на миналия век, пълен с ресторанти и барове, също е засегнат от строителния бум."Всички тези проекти имат един и същи зародиш - "нека да усвоим тези боливари", обяснява Беатрис Ило от CBRE Venezuela, местен клон на компанията за услуги в областта на недвижимите имоти CBRE Group Inc (CBG.N). "Когато работите в система, забраняваща валутните операции, а не искате да нарушавате закона – какво друго ви остава?"Общата площ на луксозните офиси в Чакао и Лас Мерседес се очаква да се увеличи с 50% до края на следващата година по данни на CBRE. В същото време цената на наемите или продажбите на такива имоти се е увеличила с близо 15 на сто за последните две години.На черния пазар обменният курс на долара достига близо 1100 боливара. През последните две години там националната валута на Венецуела е изгубила 91% от стойността си.Служители в общината разказват, че опериращите в страната мултинационални компании са основен инвеститор на пазара на луксозни имоти.Много от тези проекти са стартирани през 2010 г., когато правителството затяга валутния контрол, като премахва широко използваната паралелна валута на пазара и така боливарът остава блокиран в местни банкови сметки.Развитието на пазара за луксозни недвижими имоти е в ярък контраст с тежката действителност за венецуелците, които всеки ден стоят с часове по опашки, за да си купят стоки от първа необходимост – от ориз до лекарства."Това е рутина, случва се всеки ден", обяснява 40-годишният банков служител Карлос Мартинес, докато стои на опашка, стигаща до луксозния квартал Ла Кастеяна, където скоро трябва да отворят врати нов мол с луксозни офиси и сгради със скъпи апартаменти. "Това е богат район с всички тези лъскави сгради, а вижте опашката, на която съм се наредил".Като цяло строителството, както и другите сектори в страната, е в тежка криза. Построяването на средно скъпи жилища е почти невъзможно, защото липсва финансиране, а покупателната способност на средната класа бе ударена от инфлацията.Производството на стомана и бетон се срина, след като покойният социалистически лидер Уго Чавес постави тези индустрии под държавен контрол. Това означава, че строителният сектор вече трябва да търси тези стоки на черния пазар, където цената им е многократно по-висока.Според експертите по недвижими имоти, че пикът на строежа на луксозни имоти е бил миналата година, тъй като увеличаването на цените означава, че покупката на такъв имот вече не е толкова добра сделка.Но въпреки това общински служители в Чакао и Мерседес обясняват, че продължават да им звънят с въпроси за разрешителни за строеж."Това са хора с дългосрочна визия, които искат да инвестират, защото виждат, че страната претърпява промяна", обяснява кметът на Чакао Рамон Мучачо. "Но въпросът е и финансов: единствената стока, която все още не е в недостиг във Венецуела, е боливарът".


description: Шампионът и носителят на Купата на България ще играят в Пазарджик. Мачът, с който се открива новия сезон в мъжкото първенство, е в неделя от 16.00 ч. в зала "Васил Левски".

title: Носителят на Суперкупата във волейбола ще получи 10 хил. лева

maintext:
Носителят на Суперкупата "Сами-М" във волейбола ще получи и финансова премия за успеха си. Победителят измежду "Добруджа" и "Нефтохимик" ще вземе 10 хил. лева.
Шампионът и носителят на Купата на България ще играят в Пазарджик. Мачът, с който се открива новият сезон в мъжкото първенство, е в неделя от 16.00 ч. в зала "Васил Левски".
Идеята на волейболната федерация и ръководството на волейболната лига (НВЛ) е да се възроди мъжкият волейбол в Пазарджик. Тази година градът ще има отбор във второто ниво - Висшата лига.
В почивките между геймовете ще бъдат организирани игри с публиката и ще се раздадат награди, обявиха от БФВ.


description: В две нови книжки на издателство "Сиела" ;юбимата на децата Дора Изследователката разказва за детската градина.

title: Дора разказва какво учи в детската градина и за животните

maintext:
[издателство "Колибри"]
[издателство "Колибри"]
Добър ден! Аз съм Дора и имам много страхотни приятели: Ботичко, Вера, Тотор, Тико, Трио "Фиеста" и Голямото червено пиле. Заедно откриваме буквичките, числата, звуците, формите, цветовете и противоположните думи.Това разказва любимата на децата Дора Изследователката в нова книжка на издателство "Сиела". И призовава: "Искаш ли да се забавляваш заедно с нас? Ботичко иска да научи буквите, за да напише "Дора". А ти познаваш ли буквичките, с които се пише твоето име? Хайде заедно да открием буквите! После числата, звуците, формите... Така ще опознаем целия свят!"Дора Изследователката много обича животните. Децата ще трябва да й помогнат да научи имената на всички тях. Нейният братовчед Диего разбира езика на животните и се грижи за тях, когато изпаднат в беда. Зайче, бухалче, сърничка, калинка...Книжката е подходяща за малчугани, които обичат гатанките. Съпроводена е с куп лъскави стикери.Познай кое е това животно:Люспест съм като змияи от раса опашата.Лъсват страховити зъби,щом отворя си устата.Щом започна да преда,все се свивам на кълбо.Козинката ми е мекакато хляб с масло.Кацнал сутрин на плета,будя всяка жива твар.В кокошарника съм цар.Тялото ми е космато,сиво като на мишок.Имам лапички крила,нощем мога да летя.В сив кожух съм пременен,святкам със очи в нощта.Ще ме срещнеш честов приказките за деца.


title: Японец е новият шеф на световната гимнастика, Йовчев остана извън изпълкома

maintext:
Йовчев остана на 11-о място от 16 кандидати, а в ръководния орган влязоха само първите седем
[LAP.bg]
Японецът Моринари Уатанабе беше избран за нов президент на Световната федерация по гимнастика (ФИГ) на конгрес на централата в Токио.Уатанабе ще замени на поста от 1 януари 2017 година италианеца Бруно Гранди, който ръководи организацията в последните 20 години.57-годишният японски бизнесмен събра 100 вота в гласуването срещу 19 на единствения му конкурент Жорж Гелзек от Франция. Конгресът на ФИГ избра и трима вицепрезиденти - Василий Титов (Русия), който запазва поста си, както и петкратната олимпийска шампионка Нели Ким (Беларус) и Луо Чаои (Китай).Българинът Йордан Йовчев кандидатства за нов член в Изпълнителния комитет на организацията, но получи само 27 гласа във втория тур на вота, които не бяха достатъчни. Той остана 11-и от 16 кандидатури, като само първите седем влизат в ръководния орган.Стоян Димитров, Мария Гигова и Николина Христова запазиха позициите си във ФИГ. Димитров беше преизбран за член на съвета на организацията с 59 гласа. Гигова беше избрана на втори тур за член на техническия комитет на художествената гимнастика, а Христова получи най-много гласове - 91, при избора за членове на техническия комитет по акробатика.


description: През юли ремонт затвори пространството около детската площадка, известна със слончето пързалка, и част от алеите в Борисовата градина в София.

title: Снимка на деня: Обновената градинка със стария слон

maintext:
1/1 снимки в галерията Шарена настилка и нови съоръжения - така изглежда обновената детска площадка в софийската Борисова градина, известна като "Градинката със слона".
През юли ремонт затвори пространството около детската площадка, известна със слончето-пързалка, и част от алеите в парка. Тогава се разбра, че емблематичните фигури на слончето и костенурката ще бъдат запазени. Сменени бяха настилките, като бяха монтирани и нови съоръжения за деца от различни възрастови групи.
През юли 2015 г. пък стана известно, че концепцията на "Ковачев архитекти" ще залегне в изготвянето на подробния устройствен план на Борисовата градина. Сега бе изпълнен вторият етап от ремонта, след като бе изградено ново осветление и видеонаблюдение в парка.
Фотограф: Георги Кожухаров


title: Бившият ректор на Медицинския университет ще бъде обвинен за неизгодни сделки

maintext:
Архив: Ваньо Митев (в ляво)
Фотограф: Анелия Николова
Бившият ректор на Медицинския университет проф. Ваньо Митев е призован за утре, за да получи обвинение от прокуратурата за сключени явно неизгодни сделки, които са нанесли значителни вреди на университета. Това съобщи за "Дневник" говорителят на главния прокурор Румяна Арнаудова.Предвиденото в закона наказание за това престъпление - квалифицирано при особено тежки случаи, е от три до десет години затвор. Митев е призован да се яви на 14 октомври в Софийската градска прокуратура, за да получи постановлението за привличането му като обвиняем. В края на септември прокуратурата започна разследване срещу Митев след извършен от Министерството на образованието и науката одит за дейността на университета. Повече за изводите на проверката четете тук Досъдебното производство срещу Митев започна след сигнал на министъра на образованието Меглена Кунева.


description: Индексът на потребителските цени за септември 2016 г. спрямо август 2016 г. е 99.5%, т.е. месечната инфлация е минус 0.5%, съобщи Националният статистически институт. Спрямо година по-рано инфлацията е минус 0.6%.

title: Инфлацията през септември отново е отрицателна

maintext:
Фотограф: Надежда Чипева
Индексът на потребителските цени
ндексът на потребителските цени ще премине на положителна стойност - 1.5%.
През септември 2016 г. спрямо предходния месец цените на храните остават непроменени, алкохолът и цигарите поскъпват средно с 0.3%, режийните разноски се увеличават с 0.2%,
домакинските уреди и принадлежности поевтиняват с 0.5%. Т ранспортите услуги поевтиняват с 0.3%, съобщителните остават непроменени. Най-значително намаляват разходите за развлечения и култура - с 6.8%. В края на туристическия сезон с 1.4% падат цените и в ресторантите и хотелите.
Сред храните по-съществено за месец падат цените на ориза - с 1.2%, брашното - с 1.0%, белия хляб - с 0.2%, пилешкото месо - с 0.5%, прясното мляко - с 0.5%. Статистиците отчитат, че са поскъпнали хлябът "Добруджа" - с 0.9%, макаронените изделия - с 1.7%, свинското месо - с 1.0%, малотрайните и трайните колбаси - съответно с 0.3 и 1.1%, мляното месо (кайма) - с 0.8%, киселото мляко - с 0.8%, сиренето и кашкавалът - съответно с 0.7 и 0.3%, яйцата - с 2.8%, млечните масла - с 1.7%, маргаринът - с 3.2%, кафето - с 1.0%, бирата - с 1.4%.
От нехранителните стоки най-значително поевтинява пакетните туристически пътувания - с 15.7%, хотелското настаняване - с 13.4% самолетните билети - със 7.7%. В по-малка степен падат цените на обувките - с 1.2%, пералните и съдомиялните - с 1.0%, отоплителните уреди и климатичните инсталации - съответно с 0.9 и 2.8%, препаратите за почистване - с 1.9%. Цената на дизеловото гориво пада средно с 0.2%, бензинът А95Н - с 0.1%, метанът за коли - с 0.2%.
Цигарите поскъпват с 0.1%, дрехите - с 0.2%, газообразните горива за битови нужди - с 1.0%, въглищата и дървата за отопление - съответно с 0.2 и 0.9%, мебелите - с 1.0%, хладилниците - с 1.8%, газът пропан-бутан за ЛТС - с 2.3%, автобусният транспорт - с 0.3%.
за септември 2016 г. спрямо август 2016 г. е 99.5%, т.е. месечната инфлация е минус 0.5%, съобщи Националният статистически институт. Спрямо година по-рано инфлацията е минус 0.6%.С изключение на кратко поскъпване през юли, стойностите на инфлацията са извън положителната скала през последните месеци. Последната прогноза на Министерството на финансите е , че за годината тя ще е минус 1 на сто, но през следващата и


description: След Калин Калпакчиев и председателят на ВКС Лозан Панов поиска оставката на представляващия ВСС Димитър Узунов

title: "Човекът на Борисов" в съдебния съвет остана безмълвен и след второто искане за оставката му

maintext:
Димитър Узунов
Фотограф: Надежда Чипева
Представляващият Висшият съдебен съвет (ВСС) Димитър Узунов, който беше определен в записите "Яневагейт" като "човекът на Борисов" в съвета, не взе никакво отношение към призива и на председателя на Върховния касационен съд Лозан Панов да си подаде оставката.Продължаващият от миналата седмица скандал е свързан с едноличното решение на Узунов да определи кои членове на съвета да се срещнат с мисията на европейските прокурори, които са у нас, за да анализират работата на държавното обвинение. Оставката му беше поискана от члена на съдийската колегия Калин Калпакчиев на предишното заседание, но Узунов не реагира, а членове на съвета от мнозинството напунаха заседаелната зала и така възпрепятстваха вземане на решение.Днес Лозан Панов направи подробен анализ защо Узунов трябва да освободи поста, известен като "лицето ВСС" - по думите му "изгубихме чувството за срам". Панов направи уговорката, че ако Узунов не напусне, той ще направи подобно предложение на следващото заседание на съвета.Димитър Узунов зае поста представляващ в началото на годината - след скандала с изпратения до премиера Борисов есемес от заседанието на ВСС. Представляващата дотогава ВСС Соня Найденова бе изненадващо и без мотиви сменена с Узунов от мнозинството.


title: Земетресението в Италия се размина без жертви

maintext: Няколко десетки души са получили медицинска помощ вчера след силните трусове в Централна Италия, но засега няма данни за тежко ранени, съобщи началникът на гражданска защита Фабрицио Курчио, цитиран от БТА."В крайна сметка ситуацията не е толкова катастрофална, колкото мислехме в началото", предвид магнитуда на трусовете, каза той на пресконференция в Риети. "Няколко ранени и много паника".Няколко ранени са били откарани с линейки в спешните отделения на болници в региона и няколко десетки души са отишли сами да потърсят лекарска помощ заради наранявания или прилошаване."Искам да благодаря на тези, които работят в дъжда в засегнатите от земетресението зони. Цяла Италия прегръща силно хората, които отново пострадаха", написа вечерта в "Туитър" италианският премиер Матео Ренци.


title: От 2017 г. поетапно ще отпадат канадските визи за българи

maintext:
Джъстин Трюдо
От 1 май 2017 г. ще отпаднат визите за Канада за българи, които имат визи за САЩ, за тези, които са посещавали вече страната и за бизнеса. Такъв ангажимент е поел канадският премиер Джъстин Трюдо в телефонен разговор тази вечер с премиера Бойко Борисов.
Разговорът бил по инициатива на Трюдо и продължил час, в него участвала и Румяна Бъчварова, министър на вътрешните работи.
Според представения план от страна на Канада до края на следващата година трябва да отпаднат визите и за останалите български граждани. Само в случай на забавяне поради технически причини заради огромния обем административна работа и пренастройка на системите, тази дата може да бъде удължена до 1 май 2018 г., но не по-късно, обяснил още Трюдо.
Решението на канадското правителство е ключово, тъй като се приема за стъпка към отпадането на визите за българските граждани за САЩ, се посочва в съобщението на правителствената пресслужба.
Борисов и Трюдо се договорили за размяна на визити в рамките на 2017 г. Това ще бъдат първите посещения на ниво министър-председател между двете страни.


description: Румънско поделение на международна търговска верига давало на българските производители по-добри условия, отколкото клонът й в България. Това разказа пред БНТ министърът на земеделието Десислава Танева.

title: Търговска верига давала по-добри условия на български фирми в Румъния, отколкото тук

maintext:
Десислава Танева
Фотограф: Георги Кожухаров
руго оплакване било, че производителите не успяват да отговорят на изискванията на веригите да доставят определени количества с постоянно качество във всички магазини на съответната верига.
Друг начин да се скъси веригата на доставки от производителя до потребителя са фермерските пазари, за създаването на каквито от догодина ще бъде отделено финансиране.
Румънско поделение на международна търговска верига давало на българските производители по-добри условия, отколкото клонът й в България. Това разказа пред БНТ министърът на земеделието Десислава Танева след разговори с производители в цялата страна. ДМинистърът съобщи, че от месец е започнала разговори с веригите за осигуряване на по-пълен достъп до тях за производителите на български храни. "Инициирала съм комуникация с веригите, за да се справим с липсата на българска земеделска продукция в тях, като съм посочила, че все пак и искането на потребителите трябва да се удовлетвори, две от веригите са върнали предложения. Ако нямаме договорки, ще трябва да се помисли за регулация", каза Танева и напомни, че темата се обсъжда и на общоевропейско равнище.В същото време изтъкна , че проблемът се проявява в онези европейски държави, в които сдружаването на производители е слабо. Така например в България в определени сектори е постигнато сдружаване на 5% от производителите, докато в северните страни е 80%.


title: Всички партии в Румъния одобриха обръщане на кредити от швецарски франкове в леи

maintext:
Всички депутати от долната камара на парламента в Букурещ одобриха във вторник закон, задължаващ банковите кредити, отпуснати в швейцарски франкове, да бъдат обърнати в национална валута за сметка на търговските банки.
Това ще стане по обменен курс към момента на подписване на договора за заем. По изчисление на централната банка това ще струва на банките близо 600 милиона долара.
Решението идва в навечерието на предстоящите на 11 декември парламентарни избори и агенция "Блумбърг" смята, че това поражда тревога за възход на популизма.
Против приемането на такъв закон се обявиха централната банка на Румъния, както и редица икономисти. За да влезе в сила, текстът трябва да бъде подписан от президента Клаус Йоханис.
Проектозаконът, приет с 248 гласа "за" и нито един "против", обхваща всички кредити в швейцарски франкове, независимо от размера им. Миналата седмица бе внесено предложение процедурата да обхване заеми до 250 000 франка, но то бе отхвърлено в крайния вариант. Същото се случи и с предложението законът за действа само за кредитополучатели, при които задлъжнялостта надхвърля 50% от доходите им.
"Ройтерс" припомня, че в аз разлика от други бивши комунистически страни, в Румъния тези заеми са около 5% от всички отпуснати. Като едно от основните обяснения се сочи разяснителната кампания от централната банка за опасностите, които може да донесе значителна промяна в обменния курс на валутата.


title: Българската и Руската църкви ще организират поклоннически пътувания

maintext:
[Министерство на туризма]
Ще бъдат разработени маршрути за поклоннически туризъм на територията на България, които да бъдат популяризирани пред руските туристи. За това се разбраха днес зам.-министърът на туризма Ирена Георгиева и Богородският епископ Антоний, викарий на Руския патриарх, ръководител на Управлението на задграничните
учреждения при Московската патриаршия и на Поклонническия център към нея, и Неврокопският митрополит Серафим.
Това съобщи пресслужбата на българското министерство като изтъкна, че това е първа подобна среща в такъв формат и е ясен знак за желанието на двете страни да активизират тези контакти между тях.
"България е много интересна дестинация за поклоннически туризъм за руснаците и можем да увеличим туристопотока и престоя им, ако обединим усилия за популяризиране на тези възможности", е казала зам.-министър Георгиева. Според цитирани от нея данни 71% от руските граждани идват в България за морска почивка и основната цел на министерството е да се популяризират и други възможности. Според нея в дългосрочен план може да се работи и за създаване на смесени маршрути със съседните балкански държави, които също посрещат много руски туристи за поклоннически туризъм, кавито са Гърция и Сърбия.
Интерес би представлявало и комбинирането на този вид туризъм с морска или зимна ваканция, според участниците в срещата.
Целта ни е да направим конкретни стъпки за активизиране на поклонническия туризъм между България и Русия, посочи епископ Антноний. Според него България е интересна туристическа дестинация не само за местното население на Руската федерация, но и за нейните граждани, които живеят в чужбина. Имаме повече от 900 енории в целия свят и е важно да обърнем внимание и на тях. България не е достатъчно позната и ние правим с тази среща стъпка за популяризирането й, допълни той.


title: Диспечерска грешка е предизвикала фаталното забавяне на линейка в София

maintext:
Фотограф: Цветелина Белутова
Диспечер е подал грешен адрес към екипа на линейката, която трябваше да опита да спаси умиращ човек на улицата в София вчера, но вместо това повече от половин час се лута в търсене на адреса. За случая разказа очевидка във фейсбук вчера, която многократно звъняла на спешния номер 112, а оттам няколко пъти чули и спорили за различен адрес.
Заместник-министърът на здравеопазването Ваньо Шарков призна днес пред журналисти, че след прослушване на записите от случая, вината е в диспечера, който не е чул правилно адреса на инцидента. Тримата от спешния екип са дали обяснения, според които не им е продиктуван правилния адрес, а в същото време на записа обаждащите се казват вярното място.
Минути по-рано министър Петър Москов защити служителите на Спешна помощ като обясни, че адресът бил погрешно съобщен, но не може да се винят хората на улицата, които в такъв момент може да не са адекватни. Обеща да се направят и допълнителни проверки щом има съмнения, че грешката може да е в кол-центъра и още повече ако става дума за документна измама. Според протокол, с който разполага Нова телевизия и който беше показан на Москов - адресът в документа е поправян спрямо първоначалната версия на ведомството.
Публикуваме цялата история на очевидката Калина Линкова, която осветли този случай:


title: Тристранката ще обсъди проектобюджета за 2017 г.

maintext: Националният съвет за тристранно сътрудничество ще обсъди днес проектобюджетите на държавата, на здравната каса и на общественото осигуряване.Министерството на финансите залага икономически растеж от 2.5%, дефицит от 1.4% от БВП, увеличение на минималната заплата от 420 на 460 лв., увеличение с 1 процентен пункт на осигурителната вноска. От предварителните становища вече е известно, че работодателските съюзи не са съгласни с нарастването на минималните възнаграждения, което е с 9.5%.Крайният срок за внасяне на проектобюджета в Народното събрание е 31 октомври. След като бъде одобрен днес в тристранката пакетът закони трябва да премине и през Министерския съвет.


title: Догодина България няма да взима нов външен дълг, предвижда проектът на Бюджет 2017

maintext:
Владислав Горанов
Фотограф: Цветелина Белутова
През следващата година се очаква ръстът на икономиката да се забави леко до 2.5%, минималната работна заплата да нарасне с близо 10 на сто, а вноската за пенсия в солидарния стълб да се увеличи с 1 процентен пункт. През идната година не се предвижда взимането на нов външен дълг. Това се вижда от проектобюджета за 2017 г., публикуван тази вечер на страницата на Министерството на финансите.
Икономиката - леко нагоре
За разлика от очакването за лек спад в ръста на БВП през идната година през 2018 г. и 2019 г. се очаква той да достигне 2017 г. Както и няколко организации като МВФ и ЕБВР вече прогнозираха основният двигател на икономиката ще е потреблението. Към това Министерството на финансите добавя и инвестициите.
Тенденцията за лек спад през годините, при очакван ръст през 2017 г. спрямо очакваното изпълнение на приходите за 2016 г., е в резултат на мерките за повишаване на събираемостта на данъчните приходи, промените в социално-осигурителната политика и прехвърляне на неданъчни приходи за 2017 г., разчетени в програмата за 2016 година, обясняват от ведомството на Владислав Горанов.
Как се променят в плащанията
От 1 януари, както вече е известно, се очаква отново да бъде повишена минималната работна заплата. От тази дата тя ще бъде 460 лв., или с 9.5% над сегашното й равнище. Този размер се очаква да е валиден и до 2019 г. включително.
От 1 януари 2017 г. необходимият осигурителен стаж за придобиване право на пенсия се увеличава с по 2 месеца всяка година до достигане на 35 г. и 8 месеца за жените и 38 г. и 8 месеца за мъжете в 2019 година.
За какво ще се дадат повече пари
С бюджета за образование се очаква всички деца да получат равен достъп до образование както и да се стимулира наемането на млади хора в системата на образованието. Както вече беше обявено се очаква от догодина заплатите на учителите да бъдат леко повишени в зависимост от стажа им.
През 2017 г. не се предвижда емитирането на нов външен дълг. Така през следващите три години се очаква съотношението на държавния дълг да е около 25% от прогнозния брутен вътрешен продукт.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
От ведомството отчитат, че през отиващата си 2016 г. върху размера на дефицита ще има еднократен ефект по линия на повече събрани приходи. Така през следващите три години прогнозата се запазва и този показател през 2017 г. се очаква да е 1.4% от БВП, а после да спадне съответно до 1% и 0.5% от БВП.Приходите и разходите в консолидирания бюджет през следващите три години се очаква да спаднат леко. За приходите се предвижда да са в границите между 38.4% и 37.7% от БВП.Общите разходи за идните три години по консолидираната програма пък се очаква да намалеят от 39.8% от БВП през 2017 г. до 38.2% от БВП през 2019 година."Основна цел през периода 2017-2019 г. е провеждането на данъчна политика, насочена към повишаване на бюджетните приходи и намаляване на дела на сенчестата икономика", посочват от Министерството на финансите.Отново предизвестено от 2017 г. вноската за пенсия към НОИ ще се повиши с 1 процентен пункт. Това се предвижда да се случи и през 2018 г. като като целта е да се намали недостигът от средства по бюджета на държавното обществено осигуряване и субсидирането му от държавния бюджет.С 20 процентни пункта от идната година ще се увеличат вноските за фонд "Пенсии" на военните и служителите на МВР.От гледна точка на финансовото министерството приоритетите в Бюджет 2017 са фокусирани върху мерки, свързани с насърчаване на реформите в сектор "Образование", поддържане на модерни и боеспособни въоръжени сили и развитие на отбранителните способности на страната, подобряване на функционирането на системата на здравеопазването, както и изпълнение на Националната програма за енергийна ефективност на многофамилни жилищни сгради.В бюджета за отбрана е спазено изискването средствата за отбрана за следващата година да не са по-ниски от размера на одобрения минимум за сектора на отбраната. Той бе определен с решение на Консултативния съвет за национална сигурност при президента от 27 април 2015 г. За целта е осигурен ресурс за придобиване на авиационна техника и на многофункционални модулни патрулни кораби за Военноморските сили.В здравеопазването приоритетни направления и дейности остават спешната медицинска помощ, електронното здравеопазване, майчиното и детско здравеопазване, лечебните заведения за болнична помощ, както и лекарствената политика.И догодина очевидно ще продължи програмата за саниране на жилищни блокове.


title: Калин Калпакчиев продължава да настоява за оставката на Димитър Узунов

maintext:
Конфликтът между Калин Калпакчиев и представляващия ВСС Димитър Узунов се задълбочи след твърденията на Узунов, които не отговарят на фактите.
Това не е лично отношение към мен, аз не го приемам така, а към качеството, което заемам като член на ВСС." Той допълни: "
Пленумът на Висшия съдебен съвет да обсъди изказването на представляващия съвета Димитър Узунов пред Би Ти Ви миналата седмица и да каже дали одобрява такова поведение и ако не да реши какви последици ще има за Узунов. С това предложение започна заседанието на съдийската колегия днес, а то бе направено от Калин Калпакчиев. Той заяви, че ще внесе такава допълнителна точка към дневния ред на пленума в четвъртък.В края на миналата седмица известният от записите "Яневагейт" като "човека на Борисов" заяви пред БиТиВи: "Аз намерих един договор, по който страна е ВСС и който договор се движи от Калин Калпакчиев. Проектът е на стойност 6 млн. лв. Наградният фонд, хонорар, който той би получил, е 340 хил. лв. Установих, че този договор изобщо не е съгласуван във Висшия съдебен съвет (ВСС)". След интервюто на Узунов "Дневник" публикува фактите, с които изказването му се разминава.Според Калпакчиев въпросът е много сериозен и не трябва да бъде отминат, а Узунов трябва да поеме отговорност за "неистините, които изрече". Калпакчиев заяви: "Узунов намеква, че член на ВСС в мое лице е замесен в корупционни схеми в договор, който ВСС изпълнява по оперативна програма.По думите на Калин Калпакчиев представляващият съвета трябва да каже пред пленума на съвета дали поддържа думите си. "Аз настоявам за публично извинение и поемане на отговорност с подаване на оставка", завърши Калпакчиев. И припомни, че има изискване към магистратите, което важи и за членовете на ВСС - да се отнасят към колегите си етично и да не ги злепоставят като говорят неистини по техен адрес и по този начин съзнателно да уронват репутацията им.След като се уронва репутацията на един член на съвета, това влияе на репутацията на целия ВСС и на съдебната система изобщо, коментира той. Накрая Калпакчиев попита колегите си дали са съгласни с това поведение на представляващия съвета и какво мислят за него, но въпросът остана без реакции.Миналата седмица няколко членове на ВСС поискаха оставката на Узунов, заради едноличното му решение да определи кои членове на съвета ще се срещнат с мисията на прокурорите, които анализират работата на държавното обвинение. С 15 гласа в негова подкрепа обаче той остана представляващ.


description: Скандалите във ВСС са симптом за проблем - по-добре да ги има, отколкото да останат скрити причините

title: Пет неща, които показа поредният скандал в съдебния съвет

maintext:
Главният прокурор Сотир Цацаров
Фотограф: Надежда Чипева
"Вие не можете да питате държавното обвинение какво се случва с едно досъдебно производство, защото това означава аз да мога да питам съдията, който разглежда дело за 62 млн. лв. укрити данъци", заяви Цацаров. Пренебрегвайки факта, че е питан дали ще назначи проверка, а не как ще бъде решена тя. И също пренебрегвайки конституционното положение, че прокуратурата следи за спазването на законите, а съдът е генералният арбитър, поради което покуратурата може да бъде питана, а съдът не, докато не е казал последната си дума.
"Clubz.bg" съобщи, че през 2012 година, когато Цацаров е бил кандидат за главен прокурор, е дошъл от Пловдив (където беше председател на Окръжния съд) в София, за да даде интервю пред в. "Труд"... чийто издател по това време e Огнян Донев. Също обвиняем за пране на пари, разследване, което беше прекратено година след началото му.
Фотограф: Надежда Чипева
Представляващият Димитър Узунов
Фотограф: Анелия Николова
След края на заседанието,
Узунов беше избран за член на ВСС от парламента по предложение на партията на Яне Янев - РЗС. В разговорите между Янева и Ченалов той е определен като "човекът на Борисов" в съвета. Миналата година малко след скандала с изпратения до премиера есемес, в който се описваше случващото се на заседание на ВСС, Узунов чрез процедура наподобяваща преврат, измести тогавашния представляващ Соня Найденова, която бе свалена без мотиви.
Другата седмица - на следващото редовно заседание на пленума на ВСС, ще стане ясно дали ще бъде поискана оставката на Узунов. Намирам, че поведението на господин Узунов точно в момент, когато се извършва проверка, мониторинг, както искате го наречете, на прокурори от Великобритания, Испания, Холандия и Германия, не е случайно. Защото по необясними критерии се определят колегите от ВСС, които да участват в тези срещи", заяви председателят на ВКС.След края на заседанието, Узунов заяви пред журналисти , че няма да подаде оставка и че стои зад действията си.Узунов беше избран за член на ВСС от парламента по предложение на партията на Яне Янев - РЗС. В разговорите между Янева и Ченалов той е определен като "човекът на Борисов" в съвета. Миналата година малко след скандала с изпратения до премиера есемес, в който се описваше случващото се на заседание на ВСС, Узунов чрез процедура наподобяваща преврат, измести тогавашния представляващ Соня Найденова, която бе свалена без мотиви.Другата седмица - на следващото редовно заседание на пленума на ВСС, ще стане ясно дали ще бъде поискана оставката на Узунов.
Това, че Висшият съдебен съвет е произвел скандал вече не е новина, а по-скоро ежедневие. Членовете на кадровия орган на Темида се обиждат, нападат, виждат сценарии и политически игри. Но вече се разбра, че скандалите са симптом за базисен проблем - независимостта на съдебната власт, който никой Висш съдебен съвет досега не реши, а настоящият ВСС устойчиво задълбочи. В този смисъл скандалите не могат да бъдат разглеждани като зрелища, а като израз на проблем, който трябва да бъде анализиран, в името на добро правосъдие.От мандата на ВСС остава по-малко от година. Вероятно най-доброто предстои.Какво стана известно от разразилия се в четвъртък скандал:Повод за този извод на главния прокурор е питане на Панов дали държавното обвинение ще провери фактите, изнесени в интервюто на банкера Цветан Василев за сайта "Кtbfiles", и какво се случва с разследването на записите "Яневагейт".Повод за това становище беше предложението на Цацаров да бъде препоръчано на членовете на ВСС да се въздържат от подобни изяви. Като мотив, той изпозлва появата на статия на Калин Калпакчиев, член на съдийската колегия на съвета, в августовския брой на списание "Клуб Z" със заглавие "Съдебната независимост: под обстрел". Издател на списанието е Огнян Донев, който е подсъдим по обвинение за данъчни престъпления.Целта на това предложение, което след продължителни спорове Цацаров оттегли, очевидно беше да се измести вниманието от темата със записите по "Яневагейт", по които прокуратурата отчетливо мълчи. Или просто отново да бъде нападнат Калин Калпакчиев, който е все по-чест обект на атаките на главния прокурор. И който по време на заседанието на съдийската колегия тази седмица поиска Цацаров да бъде питан как върви разследването за записите "Яневагейт". Главният прокурор използва разразилия се дебат, за да обвини всички други за всичко. Лозан Панов - в политикантстване, и част от членовете на съвета, че имали политически приятели, че играят политическа игра и че проявяват двоен стандарт.В редакционен коментар на главния редактор на сайта "Clubz.bg" съобщи, че през 2012 година, когато Цацаров е бил кандидат за главен прокурор, е дошъл от Пловдив (където беше председател на Окръжния съд) в София, за да даде интервю пред в. "Труд", чийто издател по това време Огнян Донев е бил обвиняем за пране на пари - разследване, което беше прекратено година след началото му, но тогава не е смятал това за негативно своя проява.Огнян Донев в момента е подсъдим на първа инстанция с обвинение в данъчни престъпления. На последното заседание съдия Даниела Борисова поиска нова, трета експертиза, която да даде по-точни отговори на поставените въпроси. Според Калин Калпакчиев с искането си пред ВСС, което намесва изданието "Клуб Z", Цацаров цели да подготви почвата за прокуратурата да иска в бъдеще отвод на съдията по делото, като създава за прокурорите основания, че съдията по делото не е безпристрастен, защото кариерната му съдба зависи от кадровик, който печата в изданието на подсъдимия.Досъдебното производство за разговорите между Владимира Янева, Румяна Ченалова и адвоката Момчил Мондешки беше спряно през лятото с мотив, че човекът, който е правил записите, не е открит. От разказаното от Цацаров днес се разбра, че той обвинява за блокираното разследване сайта "Бивол", който не предоставил записа и се наложило експерти на прокуратурата да го свалят от интернет."Предоставено е всичко, което е поискала прокуратурата, включително и експертизата, която нашият сайт поръча и която показа, че има индикации, че записът е правен със специално разузнавателно средство", каза пред "Дневник" репортерът от "Бивол" Димитър Стоянов.Цацаров нарече "ужасяващи спекулации" твърденията, че има маркери на СРС-та по записите.Ето какво каза още главният прокурор по темата "Яневагейт":"Да си представим следното – съдията Ченалова, когато трябва да направи изявление по процесуален ред, казва, че не помни нищо. Теоретично е възможно и вторият участник да не помни, а третият да каже – този глас прилича на жена №1, този глас на жена №2, а третият на моя, но нямам спомен да съм водил този разговор. Някои не се посвениха да издигнат Ченалова от позицията, в която я постави сегашният посланик на Франция в Буркина Фасо, в знаме срещу прокуратурата и мен.Очевидно е, че трябва по някакъв начин записът да бъде подложен на някакво изследване. Да си представим теоретично, че тези, които го публикуват, отказват да го дадат на прокуратурата, отказват да дадат и копие, а прокуратурата има само запис, свален от интернет.Всички твърдения за маркери на СРС са ужасяващи спекулации, защото това не е запис със СРС. В тази процесуална ситуация какво разследване да се проведе. Текат разни безмислици, с разни врачки и се чудите как да го възобновите в публичното пространство. Ще остана отново очевидно укоряван, че мълча", каза Цацаров.За оставката на представляващия ВСС Димитър Узунов постави въпроса Калин Калпакчиев на миналото заседание на съвета, като го прикани сам да подаде оставка. Поводът - че Узунов еднолично е определил кои членове на ВСС да се срещнат с мисията на европрокурорите, които анализират работата на държавното обвинение. Тогава Узунов не реагира. Той запази мълчание и днес, след като беше приканен и от председателя на ВКС Лзан Панов да подаде оставка. На моменти дори се стигна до абсурдната ситуация, Цацаров да говори от името на представляващия. Разбра се също така, че главният прокурор не смята, че е необходимо Узунов да освобождава поста.Според Панов обаче Узунов е извършил сериозно нарушение."За мен това не е случайно, това е умишлено посочване на членове на двете колегии и на пленума, което трябва да бъде извършено от съвета.


title: Полицията ще проверява за забранени предмети участниците в антиимигрантски протест

maintext:
Фотограф: Юлия Лазарова
Събираме се пределно мотивирани, да изпълним дълга си и да освободим "Лъвов мост" от ислямистите. България за българите!", пише групата по повод днешното протестно шествие, което е насочено срещу нелегалните мигранти.
Столичната полиция ще предприеме мерки за охрана на обществения ред в София заради предстоящия тази вечер протест. Той се организира във "Фейсбук" от "Национална съпротива", които се представят за група български националисти. "На сборното място ще бъдат изградени филтровъчни пунктове за проверка за носене на забранени предмети и вещи и хора във видимо нетрезво състояние, съобщи пресцентърът на СДВР.Началото на протестното шествие е заявено за 20.00 ч. със сборен пункт - площад "Света Неделя". Маршрутът на придвижване е от булевард "Витоша" към булевард "Княгиня Мария Луиза" до "Лъвов мост".Столичните полицаи имат готовност при необходимост поетапно да затварят временно платното за движение по протежение на шествието. Полицията призовава гражданите за търпение и толерантност при евентуално създадено за тях неудобство.


description: Кремъл отхвърли предложението на държавния глава Франсоа Оланд срещата им да бъде посветена на сирийската криза.

title: Путин отмени посещението си във Франция заради спора за Сирия

maintext:
Скрийншот от видео от Алепо, разпространено от "Лекари без граници".
Руският президент Владимир Путин отмени посещението си във Франция, планирано за 19 октомври, след като отхвърли предложението на държавния глава Франсоа Оланд срещата им да бъде посветена на сирийската криза, съобщава агенция "Ройтерс", позовавайки се на свой френски източник."Имаше разговори между Кремъл и Елисейския дворец с предложение работното посещение на Путин да бъде само за Сирия, но да бъдат отменени всички други събития, в които президентът Оланд би могъл да участва", твърди източникът. "Русия отвърна просто, че иска да отложи визитата." Оланд обмисляше дали да не бойкотира срещата с Путин , след като Русия наложи вето на внесен от Франция проект за резолюция на Съвета за сигурност на ООН по повод неспирното насилие в Алепо от страна на сирийската армия, подпомагана от руската бойна авиация Часове преди гласуването Оланд заяви, че страната, която блокира резолюцията, опитваща да съживи прекратяването на огъня в Алепо и допускането на хуманитарна помощ за стотици хиляди обкръжени в бунтовническите квартали, "ще се дискредитира в очите на целия свят" и "ще носи отговорност за продължаване на безчинствата".В реакцията на руското външно министерство на резолюцията на Франция се казва, че текстът "грубо изкривява реалното положение на нещата, носи политизиран, небалансиран и едностранчив характер". Проектът за резолюция предлага да се създаде контрол от страна на ООН на примирието, призовават се САЩ и Русия да гарантират непосредствено прекратяване на военните действия, започвайки с Алепо, а преди това да прекратят всички военни полети над града".Русия също предложи своя резолюция и тя бе отхвърлена. В нея се призоваваше за извеждане от източната част на Алепо на бойците от групировката "Джабхат Фатх аш Шам".Вчера френският външен министър Жан-Марк Еро съобщи, че ще поиска от Международния наказателен съд да започне разследване за извършване на военни престъпления в Сирия. "Не сме съгласни с това, което Русия върши – бомбардировките в Алепо. Франция се ангажира, както никога по-рано, да спаси населението на Алепо", обясни Еро пред France Inter.


title: Видео: Другите новини

maintext:
Последна промяна в 18:01 на 28 окт 2016, 175 прочитания, 0 коментара
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Светът на анимацията днес празнува.
Приморско с номинация за Балканските туристически награди.
Приморско с номинация за Балканските туристически награди.
"Нагоре" ще закрие деветото издание на ONE DANCE WEEK.
Шарл Азнавур вече има звезда на Алеята на славата в Холивуд."Нагоре" ще закрие деветото издание на ONE DANCE WEEK.
"Лорди" идват с гръм и трясък, в БГ компания.
В неделя превъртаме часовниците.